Энем 69 jашка чыгара jÿрген. Менин бала-баркамды кöружип jÿрген. Эjемнин ле сыйнынын балдарын чыдаткан. 1983 jылда февраль айда оорудан улам божогон. Мен энемнин jаныс болчок кызы Еркина Мария Ефимовна сойон сööктÿ, Туйденов Алексей Адышевич деп чапты сööктÿ кижиге баргам. Ээжим Алексей Адышевич школдын кийнинен армияга барган, анда ла Авиационный училищеге кирген г. Ферганада ÿренип турала 5-6 ба айдын бажында плеврит öкпöнин оорузыла оорыйла jанып келген, изÿ кÿнде соок суу ичеле ооруган. Онон келеле Чичке-Чаргыда дойный гурта бригадир болуп иштеген. 1975 jылдан ала Jаан-Чаргыга келип биле тöзöп бухгалтер ферманын учетчик болгон, ÿредÿ jогынан иштеген. Онон Быстрый Истокто заочно ÿренип бухгалтерге божоткон. 1976 jылга чыгара иштеген бухгалтер болуп. Jÿректен улам 1976 jылда божоп калды. Бисте 5 уул бала чыккан. Эки уулым божогон оорудан улам. З балам айыл-jурт тозогилеп бойлорынын алдынан jадат. Балдар чыдаткылайт.